
Møtereferat Politisk styringsgruppe 
Møte nr. 4/2026 – 04.09.2026
	Til stede








Andre:


	Politisk styringsgruppe: 
Kjell Arne Hermansen, ordfører, Drammen kommune (møteleder)
Line Spiten, ordfører, Kongsberg kommune
Kjetil Kivle, ordfører, Lier kommune
Adrian Tollefsen, ordfører, Øvre Eiker kommune
Tore Opdal Hansen, fylkesordfører, Buskerud fylkeskommune
Anders Hagerup, seksjonssjef, Statens vegvesen

Fra administrasjonen:
Heidi Eidskrem, kommunedirektør, Kongsberg kommune
Susanne Vist, kommunedirektør, Øvre Eiker kommune
Bertil Horvli, kommunedirektør (konst.), Drammen kommune
Sikke Næsheim, kommunedirektør, Lier kommune
Inger Marie Holst, fylkesdirektør for samferdsel (konst.), Buskerud fylkeskommune

Fra Buskerudbysekretariatet:
Gert Myhren, daglig leder (konst.)
Trond Solem
Ingunn Larsen
Gunnar Ridderström (konsulent, Norconsult)


	Forfall
	Sefrid Jakobsen, fagdirektør Sektorsamordning, Jernbanedirektoratet

	Møtested
	Øvre Eiker rådhus, Hokksund

	Møtetid
	Fredag 4. september 2026 kl. 0900 - 1100

	Referent
	Ingunn Larsen

Referat fra politisk styringsgruppe 19.06.2026 (nr. 03 - 2026

Beslutning: Referatet godkjennes. 



Sak 18/26
Status for utredningen «Byutvikling i fellesskap»
 
Styringsgruppen fikk en oppdatert orientering om arbeidet med utredningen Byutvikling i fellesskap fra Gert Myhren. Det ble redegjort for foreløpige analyser av framtidig trafikkutvikling, mulige virkemidler for å nå nullvekstmålet for personbiltrafikk og status for de ulike konseptene som utredes.
Analysene viser at personbiltrafikken i Buskerudbyen kan øke med om lag 10 prosent fram mot 2036 dersom utviklingen fortsetter som i dag (konsept 1; fortsatt belønningsavtale). I konsept 4 (bypakke og byvekstavtale med bompenger) viser beregningene at bompenger kan bidra til å redusere trafikkveksten betydelig, men at det eventuelt vil være behov for å kombinere dette med andre tiltak for å nå nullvekstmålet.
Styringsgruppen ble også orientert om foreløpige beregninger av økonomisk handlingsrom. Utredningen anslår at en byvekstavtale med bompenger kan gi en dobling av statlige bidrag. I tillegg viser de foreløpige beregningene at bompenger kan gi inntekter på mellom om lag 3 og 9 milliarder kroner over en 15-årsperiode, avhengig av valgt løsning. Det er kun i konsept 4 det vil være rom for større investeringer i infrastrukturtiltak.
I diskusjonen ble det understreket at det er viktig å få fram et tydelig og mest mulig konkret kunnskapsgrunnlag før videre politiske vurderinger. Styringsgruppen drøftet blant annet betydningen av nytteprinsippet, behovet for å synliggjøre hvilke tiltak som kan realiseres innenfor de ulike konseptene og viktigheten av gode kollektiv- og transportløsninger for hele Buskerudbyen.  
Statens vegvesen har pekt på at i tillegg til nullvekstmålet, skal nytteprinsippet være avgjørende for plasseringen av bomstasjoner.
Innspillene tas med i det videre arbeidet.
Det var enighet om at politisk behandling av spørsmålet om å sende utredningen på høring legges til første møterunde i kommunene og fylkeskommunen i 2027.

Beslutning
1. Saken tas til orientering.
2. Innspill fra politisk styringsgruppe tas med i det videre arbeidet. 




Sak 19/26 Eventuelt

Det ble avtalt å flytte møtet i politisk styringsgruppe 28. oktober til kl. 12-15 samme dato.


Vedlegg

1. Presentasjonen vist på møtet.

